<classify> Na CHRISTIAN BWAYA JUMAlililopita nilieleza, japo kwa ufupi, namna malezi yasivyopewa uzito stahiki katikajamii yetu. Nilitumia mfano waakina mama wa nyumbani wanaotumia muda wao mwingikuhakikisha watoto wanapata mahitaji yao. Tukasema,wakati mwingine, tumewadharau akina mama hawa, na kuwaona kama watu wasio na kaziya maana ya kufanya kwa sababu tu hatuoni thamani ya kile wanachokifanya kwa ajiliya jamii yetu. Kwaupande mwingine, tulisaili athari za mabadiliko yanayotokea katika jamii zetu yanavyoathiri vile wanawake wanavyotekeleza majukumu yao.Nafahamu, nina hakika, kuwa wanawake kwa hulka na asili yao wanapenda kulea watoto.Tofauti na wanaume, kwa mfano, wanawake wanaweza wasiwe na kipato kinachotoshelezamahitaji yao, lakini bado watafanya kila linalowezeka na kuhakikisha kuwa watotowanapata mahitaji yao. Huo ndiyo moyo wa mwanamke ninaoufahamu. Changamoto,hata hivyo, ni nyakati. Tunaishi katika enzi ambazo mifumo ya maisha imemlazimishamwanamke huyu kubeba majukumu ambayo kwa asili hayakutegemewa yawe yake. Kwamfano, siku hizi, wanawake nao kama walivyo wanaume, wanalazimika kutoka nyumbaniasubuhi kwenda kutafuta mkate wa kulisha familia. Pamojana sababu nyingine, kuna ukweli kuwa wanaume wengi wa kizazi hiki tumeshindwa kutekelezawajibu wetu wa asili wa kuhakikisha familia zetu zinakuwa salama. Matokeoyake, wanawake wamejikuta hawana namna nyingine zaidi ya kuingilia kati mkanganyikohuu wa kuhakikisha watoto wanapata mahitaji yao. Ndiyo kusema, tunaishi kwenye nyakatizenye misukumo mingi inayofanya jukumu la kubeba familia lianze kuwa lamwanamke. Wanaumewengi siku hizi wanatumia vipato vyao kulea nyumba ndogo au kufanya starehe na marafikimitaani wakati familia zao wenyewe zikihangaika. Hali kama hizi ndizo zinazowalazimuwanawake katika jamii zetu kujishughulisha kufanya shughuli mbalimbali zakiuchumi ili kusudi waweze kusomesha watoto wao, kulipakodiyanyumba, kukidhi mahitajiya kila siku na hata kuchangia shughuli mbalimbali za maendeleo katika familia,wakatimwingine, kuliko hata wanavyofanya wanaume. Juhudihizi zinaleta changamoto nyingine isiyotarajiwa. Nani abaki na watoto nyumbani wakatimama akijaribu kuinusuru familia? Msichana wa kazi? Kituo cha malezi kwa watoto?Nafahamu kwa hakika wanawake wengi wasingependa watoto walelewe na mtu wasiyemfahamuvyema. Nafahamuwanawake wengi wasingependa watoto walelewe kwenye vituo vya malezi katika umrimdogo. Hiyo ina maana kuwa, kama jamii, tunahitaji kufikiri ufumbuzi wa kudumu wachangamoto hii inayokinza na jitihada za akina mama kuinua familia zao. Ninamapendekezo mawili; Mosi,tujitathimini kama jamii kuona ikiwa ni kweli tunalipa uzito suala la malezi.Tujiulize,kwa mfano,tunapotafuta maendeleo tunafikiria kizazi kijacho? Tunaelewakuwa tusipowalea watoto wetu ipasavyo maendeleo tunayojaribu kuyatafuta hayatakuwana maana? Tunafahamu bila uwekezaji makini katika malezi, tunaweza kujikuta tunapanuamagereza kama namna ya kushughulika na kizazi cha watu wasiojitambua? Hili lakwanza. Lakinipia kuna masuala ya sera. Tujiulize, mifumo yetu ya kiutawala inatambua umuhimuwa malezi katika kujenga taifa imara lenye watu wanaojitambua? Je, mazingira yakazi hayawezi kuruhusu akina mama wafanyakazi kulea kama wanavyofanya akinamama wa nyumbani? Kwa nini mwanamke akijifunguaasipewe muda wa kutosha kutulia na kichanga chake? Je,mama mfanyakazi hawezi kuwekewa utaratibu wa kumnyonyesha mwanaye akiwa kazini? Itaendelea Christian Bwayani Mhadhiri wa Saikolojia, Chuo Kikuu chaKikatoliki Mwenge MWECAU. Mawasiliano: 0754870815 Twitter bwaya  <topic>: AFYA 